als_Latn dik_Latn sag_Latn
Pacolli me këtë rast Veselit ia ka shprehur shqetësimin e tij dhe të kompanive të tjera të sigurimeve për mangësitë e Ligjit ekzistues për Kryqin e Kuq, përkatësisht mënyrën e financimit të tij. “Një nga burimet e financimit të Kryqit të Kuq, sipas nenit 14 paragrafi 1.7 të këtij ligji, është ‘sigurimi i obligueshëm i automjeteve, një për qind (1%) nga bruto primi i vlerës së sigurimit të automjetit’. Kjo është e pafavorshme për industrinë e sigurimeve. Përveç kësaj, ky ligj bie ndesh me Kushtetutën e Republikës së Kosovës, sidomos me parimin e ekonomisë së tregut të lirë dhe është aprovuar pa dijeninë e kompanive të sigurimeve dhe organit mbikëqyrës , BQK-së”, ka thënë Pacolli.
Sipas tij, Ligj i tillë nuk ekziston në asnjë shtet të botës. “Financimi i shoqatave humanitare duhet të bëhet në mënyrë vullnetare, siç kemi vepruar deri tani, e jo të jetë obligim ligjor. Në Kosovë ka një numër të madh të shoqatave humanitare, të cilat janë ankuar se ndihen të diskrimunuara për faktin që nuk janë të përfshira në ligj. Vitin e kaluar, këto shqetësime i kemi paraqitur edhe në Gjykatë Kushtetuese”, ka thënë Pacolli.
als_Latn als_Latn